| *Mallonu* |
| --- |
|  |
| Pompa studijinis albumas |
| Išleistas | 1992 m. |
| Prodiuseris | Justas Mamontovas, Andrius Mamontovas |
| Pompa chronologija |
| 

|  |  |  |
| --- | --- | --- |
|  | **„Mallonu"**(1992) | „Mallonu Menthol"(1994) |

 |

**„Mallonu"** – pirmas studijinis grupės Pompa albumas, išleistas 1992 m. pabaigoje „Zona Editions" kasetėje ZEMC 205, vėliau perleistas „Bomba Records" kasetėje BBMC 001.

Žinomiausi šio albumo kūriniai yra daina „Mama", kuri tapo pirmuoju lietuviško hip hopo kūriniu, sulaukusiu milžiniško populiarumo Lietuvoje, 1992-ųjų vasaros hitas „2mblas", prieš evangelikų ir „Tikėjimo žodžio" bažnyčias nukreipta kompozicija „Mes jau nebe vaikai", „Turtuoliai irgi verkia" bei „Viskas tavo bosui".

„Pirmiausia „Pompa" atkreipė dėmesį ne muzika, o savo tekstais, kurių tematika iš esmės nėra nauja. Tai mergaitės, berniukai, mašinos, pinigai, malonumai ir t. t. Tačiau jie pateikiami su humoru, ironija ir ne literatūrine kalba, o vartojant gatvės žargoną. Tai jau šis bei tas naujo lietuviškojoje populiariojoje muzikoje," – taip grupės staigų „iškilimą" šio albumo recenzijoje tuomet bandė paaiškinti muzikologas Darius Užkuraitis.

Justas Mamontovas (žinomas kaip grupės prodiuseris ir tekstų autorius Baby UAB) interviu, paskelbtame žurnale „Veidas", atvirai pripažino, kad „Pompos" atveju repo muzikos stilius ir atitinkamas įvaizdis buvo pasirinktas sąmoningai, atsižvelgus į faktą, kad tuo metu Lietuvoje tokios muzikos atlikėjų išvis nebuvo. „Tai viena iš mūsų projekto, sukurto pagal principą, kas pirmas, tas ir laimi, idėjų. (...) Jeigu būtume pradėję groti metalą, tai reiktų iš pradžių aplenkti visus tuos gauruotus senius. O dabar buvome pirmieji. Repas yra naujovė. Po mūsų atsiradę reperiai yra tik „Pompos" kopijos," – kalbėjo jis.

Kasetės „Mallonu" viršelyje nurodoma, kad pirma pusė (pirmos keturios dainos) įrašytos „Human Records" studijoje, Vilniuje, antra pusė (paskutinės šešios dainos) – „Tango" studijoje, Šiauliuose.

Dainos
------

| 
Pirma pusė |
| --- |
| Nr. | Pavadinimas | Trukmė |
| 1. | „2mblas"   |   |
| 2. | „Pats suteik sau malonumą"   |   |
| 3. | „Tu ne jam"   |   |
| 4. | „Mama!"   |   |

| 
Antra pusė |
| --- |
| Nr. | Pavadinimas | Trukmė |
| 1. | „Viskas tavo bosui"   |   |
| 2. | „Balius"   |   |
| 3. | „Rankos ant vairo"   |   |
| 4. | „Turtuoliai irgi verkia"   |   |
| 5. | „Mes jau nebe vaikai"   |   |
| 6. | „Mano pana"   |   |

Šaltiniai
---------

1. 1 2 3  Geriausių dainų plokštelę išleidusi repo grupė „Pompa" 90-aisiais ne tik nervino bei provokavo publiką, bet ir vykdė „nematomą" misiją
2. 1 2  Pompa - Mallonu (ZEMC 205)
3. 1 2  Pompa - Mallonu (BBMC 001)
4. ↑  Skandalingoji 90-ųjų grupė „Pompa" išleis geriausių dainų plokštelę „Labai mallonu"
5. ↑  Basanavičiaus gatve – po 30 metų: skandalingoji „Pompa" pristato dainos „2mblas" klipą
6. ↑  Filmuojant grupės „Pompa" vaizdo klipą vos nekilo gaisras garsių rašytojų name

  


|  |  |  |  |  |  |  |
| --- | --- | --- | --- | --- | --- | --- |
| 

| Ž • A • RPompa |
| --- |
|  |
| Aurelija Markulytė (Aurora MC) · Justas Mamontovas (Baby UAB) · Thermo J. · Saulius Sventickas (Swonas) · P. J.’s Coke · D. Ace D. · Amigo MC · Mišionis · Pinokis · Tania |
|  |
| Albumai | 
Mallonu · Mallonu Menthol · Kriminalinė romantika · Blatnos dainos · Labai Mallonu · Mallonu Deluxe |

 |